พระเจ้าปดุง - วิกิพีเดีย

# พระเจ้าปดุง

### จากวิกิพีเดีย สารานุกรมเสรี

พระมหามัยมุนี ในพิธีล้างพระพักตร์ที่ทำเป็นประจำในเวลาเช้าตรู่ของทุกวัน

พระเจ้าปดุง เป็นพระมหากษัตริย์ลำดับที่ ๕ แห่งราชวงศ์อลองพญา ราชวงศ์สุดท้ายของพม่า เป็นพระโอรสลำดับที่ ๕ ใน ๖ พระองค์ของพระเจ้าอลองพญา ขึ้นครองราชย์โดยการปราบดาภิเษกในปี พ.ศ. ๒๓๒๕ ปีเดียวกับการสถาปนากรุงรัตนโกสินทร์ พระเจ้าปดุง เมื่อทรงครองราชย์มีพระนามว่า " ปโดงเมง " หมายถึง " พระราชาจากเมืองปโดง " แต่มีพระนามที่เป็นที่เรียกขานในพม่าภายหลังว่า " โบดอพญา " (Bodopaya) แปลว่า " เสด็จปู่ "

พระเจ้าปดุง เมื่อเสด็จขึ้นครองราชย์แล้ว ได้ทำสงครามชนะยะไข่ หรืออะรากัน ซึ่งเป็นดินแดนทางตะวันตกของพม่า ที่พม่าไม่เคยเอาชนะมาก่อนเลย จึงมีความฮึกเหิม (หลังสงครามครั้งนี้ พระองค์ยังได้อัญเชิญพระมหามัยมุนี หรือพระมหาเมี๊ยะมุนี อันเป็นพระพุทธรูปประจำชาติพม่าจากยะไข่มาประทับที่มัณฑะเลย์อีกด้วย) พระองค์ทรงประกาศว่า จะทำสงครามกับโมกุล (อินเดีย) กับจีน และกับอยุธยา(กรุงเทพมหานคร)

พระเจ้าปดุง สั่งเกณฑ์ทัพจำนวนกว่า 1 แสน 2 หมื่นคน แยกเป็น 5 สาย 9 ทัพ มากที่สุดเท่าที่เคยมีปรากฏในประวัติศาสตร์ หรือที่เรียกว่า " สงครามเก้าทัพ " บุกกรุงเทพมหานคร ในปี พ.ศ. ๒๓๒๗ โดยพระองค์ทรงยกมาเป็นทัพหลวง โดยตั้งทัพและตั้งฐานบัญชาการที่เมาะตะมะ แต่เมื่อพระองค์เสด็จจากอังวะ ราชธานีสู่เมาะตะมะแล้ว เมื่อทรงทราบว่า ทางเมาะตะมะเตรียมเสบียงไม่พอ พระองค์ทรงกริ้ว ถึงขนาดขว้างหอกใส่นายทหารผู้รับผิดชอบในงานนี้ในที่ประชุมพลทันที

และจากเหตุครั้งนี้เอง เป็นสาเหตุสำคัญส่วนหนึ่งที่ทำให้กองทัพพม่าไม่พร้อม จึงไม่สามารถทำการสงครามครั้งนี้สำเร็จลงได้

พระเจ้าปดุง สวรรคตในปี พ.ศ. ๒๓๖๒ ในรัชสมัยพระบาทสมเด็จพระพุทธเลิศหล้านภาลัยของไทย รวมระยะเวลาการครองราชย์นานถึง ๓๗ ปี

ดึงข้อมูลจาก "http://th.wikipedia.org../../../%E0%B8%9E/%E0%B8%A3/%E0%B8%B0/%E0%B8%9E%E0%B8%A3%E0%B8%B0%E0%B9%80%E0%B8%88%E0%B9%89%E0%B8%B2%E0%B8%9B%E0%B8%94%E0%B8%B8%E0%B8%87.html".

หมวดหมู่: กษัตริย์พม่า

##### Views

- บทความ
- อภิปราย
- รุ่นปัจจุบัน

##### ค้นหา